**განცხადებების მიღება დაინტერესებული მუნიციპალიტეტების მიერ ინტერესის გამოხატვის თაობაზე პროექტის „მონაწილეობითი დემოკრატიისა და ადამიანის უფლებების გაძლიერება ადგილობრივ დონეზე საქართველოში“ ფარგლებში**

***პროექტის პირველი კომპონენტი: მონაწილეობითი დემოკრატია***

* **განცხადებების მიღება მუნიციპალიტეტების შესარჩევად, რომლებიც იმუშავებენ ადგილობრივ დონეზე გადაწყვეტილების მიღების პროცესში სამოქალაქო მონაწილეობის გაძლიერების მიმართულებით**
* **განაცხადის შემოტანის ბოლო ვადა: 22 ივლისი 2022**
* **განმახორციელებელი: ევროპის საბჭო, დემოკრატიის გენერალური დირექტორატი (DG II)**
* **პროექტის ხანგრძლივობა: 15 დეკემბერი 2020 - 31 დეკემბერი 2023**

მოცემული განცხადება პროექტის სამიზნე მუნიციპალიტეტების განსაზღვრის მიზნით მოიცავს მუნიციპალიტეტების შერჩევის მიზნებს, შერჩევის პროცედურებსა და ვადებს.

შინაარსი

[I. კონკურსის მიზნები 3](#_Toc107912608)

[II. ინფორმაცია პროექტის შესახებ 3](#_Toc107912609)

[III. შეფასებისა და შერჩევის კრიტერიუმები 4](#_Toc107912610)

[1. მონაწილეობის მიღების კრიტერიუმები 4](#_Toc107912611)

[2. შერჩევის კრიტერიუმები 4](#_Toc107912612)

[IV. როგორ მივიღოთ მონაწილეობა? 5](#_Toc107912613)

[წარსადგენი დოკუმენტები 5](#_Toc107912614)

[1. ინტერესის გამოხატვის წერილი 5](#_Toc107912615)

[2. ინფორმაცია მუნიციპალიტეტის შესახებ (დანართი I) 6](#_Toc107912616)

[V. დამატებითი ინფორმაცია 6](#_Toc107912617)

[VI. განაცხადების წარმოდგენის ბოლო ვადა 6](#_Toc107912618)

[VII. დანართი I – ინფორმაცია მუნიციპალიტეტის შესახებ 7](#_Toc107912619)

# **კონკურსის მიზნები**

სამიზნე მუნიციპალიტეტების შერჩევის მიზნით გამოცხადებულია კონკურსი ევროპის საბჭოს პროექტის „[მონაწილეობითი დემოკრატიისა და ადამიანის უფლებების გაძლიერება ადგილობრივ დონეზე საქართველოში](https://www.coe.int/ka/web/tbilisi/-/with-regional-academy-for-racha-lechkhumi-and-kvemo-svaneti-region-council-of-europe-concludes-a-series-of-regional-academies-on-participatory-democra)“ ფარგლებში, რომელსაც ერთობლივად ახორციელებენ დემოკრატიის გენერალური დირექტორატის არჩევნებისა და მონაწილეობითი დემოკრატიის სამმართველო და ადგილობრივ და რეგიონულ ხელისუფალთა კონგრესი, [საქართველოსთვის ევროპის საბჭოს 2020-2023 სამოქმედო გეგმის ფარგლებში](https://rm.coe.int/ap-georgia-2020-2023-en/168098f179), ავსტრიის განვითარების თანამშრომლობის ფინანსური მხარდაჭერით.

კონკურსის მიზანია, შეარჩიოს მუნიციპალიტეტები პროექტის I კომპონენტის, *მონაწილეობითი დემოკრატიის,* ფარგლებში და მხარი დაუჭიროს შერჩეულ მუნიციპალიტეტებს **გააძლიერონ სამოქალაქო მონაწილეობის მარეგულირებელი ჩარჩოები და სამოქალაქო ჩართულობის არსებული პრაქტიკა.**

კონკურსის ფარგლებში შეირჩევა **მაქსიმუმ 15 მუნიციპალიტეტი,** რომლებსაც ექნებათ შესაძლებლობა ისარგებლონ ევროპის საბჭოს მხარდაჭერით შემდეგ მიმართულებებში:

* **ექსპერტული მხარდაჭერა** შესაბამის მუნიციპალიტეტებში სამოქალაქო ჩართულობის მარეგულირებელი ჩარჩოსა და არსებული პრაქტიკის გასაუმჯობესებლად;
* **შესაძლებლობების გაძლიერებისა და ცნობიერების ამაღლების აქტივობები** სამოქალაქო მონაწილეობის თემაზე, ადგილობრივი ხელისუფლებისა და სამოქალაქო საზოგადოების ორგანიზაციების შესაძლებლობების გაუმჯობესების მიზნით, რათა ადგლობრივ დონეზე გადაწყვეტილებების მიღების პროცესი გახდეს უფრო ღია და ინკლუზიური.
* **ევროპის საბჭოს მიერ შემუშავებული სამოქალაქო ჩართულობის მექანიზმებისა და მეთოდოლოგიების დანერგვისთვის ტექნიკური მხარდაჭერა** ადგილობრივ ხელისუფლებას, სამოქალაქო საზოგადოების ორგანიზაციებსა და მოქალაქეებს შორის ეფექტური დიალოგისა და საკონსულტაციო პლატფორმების შექმნის მიზნით.

# **ინფორმაცია პროექტის შესახებ**

პროექტი „[მონაწილეობითი დემოკრატიისა და ადამიანის უფლებების გაძლიერება ადგილობრივ დონეზე საქართველოში](https://www.coe.int/ka/web/tbilisi/strengthening-participatory-democracy-and-human-rights-at-local-level-in-georgia)“ მიზნად ისახავს მოქალაქეთა ჩართულობისა და ადამიანის უფლებების დაცვის გაძლიერებას ადგილობრივ დონეზე საქართველოში. პროექტი ითვალისწინებს ინოვაციების ხელშეწყობას მარეგულირებელი ჩარჩოებისა და პრაქტიკის გასაუმჯობესებლად, რათა ხელი შეუწყოს უფრო მეტად მოქალაქეებზე ორიენტირებული, ინკლუზიური, გენდერულად მგრძნობიარე, ღია, ანგარიშვალდებული და გამჭვირვალე ადგილობრივი ხელისუფლების ფორმირებას.

პროექტის ფარგლებში ადგილობრივ დონეზე მონაწილეობითი პროცესების მხარდაჭერის მიზნით, 2021 წლის ნოემბრიდან დღემდე **საქართველოს შვიდ რეგიონში,** თბილისში, გურიაში, იმერეთში, კახეთში, ქვემო ქართლში, სამცხე-ჯავახეთში, რაჭა-ლეჩხუმსა და ქვემო სვანეთში, ჩატარდა შესაძლებლობების განვითარებისა და ცნობიერების ამაღლების რიგი ღონისძიებები. აღნიშნულმა ღონისძიებებმა ასევე მოიცვა სამიზნე რეგიონების მიღმა არსებული მუნიციპალიტეტები (გორი, ფოთი, ზუგდიდი, ბათუმი, დუშეთი). განხორციელებულმა ღონისძიებებმა მონაწილეობითი დემოკრატიის თემის ირგვლივ გააერთიანა 40-ზე მეტი მუნიციპალიტეტის მერიის, საკრებულოსა და სამოქალაქო საზოგადოების 200-ზე მეტი წარმომადგენელი. აღნიშნული აქტივობების საშუალებით, ადგილობრივი ხელისუფლებისა და სამოქალაქო საზოგადოების წარმომადგენლები გაეცნენ ევროპის საბჭოს მექანიზმებს, რომლებიც აძლიერებენ სამოქალაქო მონაწილეობის პრაქტიკას, მათ შორისაა, „გადაწყვეტილების მიღების პროცესში სამოქალაქო ჩართულობის მექანიზმი“, „CivicLab“, „Uchange“ მეთოდოლოგიები. ამავდროულად, ღონისძიების მონაწილეებმა ასევე განიხილეს მათ მუნიციპალიტეტებში აღნიშნული მექანიზმების პრაქტიკული გამოყენების შესაძლებლობები.

პროექტის ფარგლებში, **30-მდე ადგილობრივი ექსპერტი დატრენინგდა** ევროპის საბჭოს მეთოდოლოგიებში: „გადაწყვეტილების მიღების პროცესში სამოქალაქო ჩართულობის მექანიზმი“, „CivicLab“ და „Uchange“. ამასთან, ევროპის საბჭომ უზრუნველყო შესაბამისი მასალის ქართულ ენაზე თარგმნა და ადგილობრივ კონტექსტზე მორგება.

შერჩეულ მუნიციპალიტეტებს ექნებათ შესაძლებლობა ისარგებლონ ევროპის საბჭოს გუნდისა და ექსპერტების გამოცდილებით მონაწილეობითი დემოკრატიის სფეროში, რათა გააძლიერონ უკვე არსებული მონაწილეობის მექანიზმები ან/და დანერგონ ზემოთ აღნიშნული ახალი და ინოვაციური მეთოდოლოგიები.

# **შეფასებისა და შერჩევის კრიტერიუმები**

## მონაწილეობის მიღების კრიტერიუმები

კონკურსში მონაწილეობის მიღება შეუძლია **ადგილობრივ თვითმმართველობის ორგანოებს** საქართველოს **ყველა რეგიონიდან,** თუმცა პრიორიტეტი მიენიჭებათ მუნიციპალიტეტებს პროექტის სამიზნე რეგიონებიდან: **თბილისი, გურია, იმერეთი, კახეთი, ქვემო ქართლი, სამცხე-ჯავახეთი, რაჭა- ლეჩხუმი და ქვემო სვანეთი.**

## შერჩევის კრიტერიუმები

განაცხადების შეფასება მოხდება წარმოდგენილი დოკუმენტების საფუძველზე, შემდეგი კრიტერიუმების გათვალისწინებით:

* 1. მუნიციპალიტეტმა უნდა წარმოაჩინოს **ადგილობრივ დონეზე არსებული გამოწვევები** და ხაზი გაუსვას მათ მუნიციპალიტეტში **არსებულ სპეციფიკურ საჭიროებებს** სამოქალაქო ჩართულობის გაუმჯობესების კუთხით. გამოწვევები და საჭიროებები შეფასდება პროექტის მიზნებისა და პრიორიტეტების გათვალისწინებით.
  2. მუნიციპალიტეტმა უნდა აჩვენოს, რომ გააჩნია საკმარისი **საოპერაციო შესაძლებლობები და ადამიანური რესურსი,** რომლებიც შემდგომში ჩაერთვებიან პროექტის აქტივობებში და ითანამშრომლებენ პროექტთან.
  3. მუნიციპალიტეტმა უნდა **გამოხატოს მზაობა, რომ ხელი შეუწყოს სამოქალაქო მონაწილეობისა და დემოკრატიული პროცესების გაძლიერებას** მის თემში;
  4. ადგილობრივ ხელისუფლებასა და სამოქალაქო საზოგადოების ორგანიზაციებს შორის უკვე არსებული **წარმატებული თანამშრომლობის პრაქტიკა** ჩაითვლება უპირატესობად.
  5. უპირატესობა მიენიჭება მუნიციპალიტეტებს **მაღალმთიანი რეგიონებიდან.**
  6. უპირატესობა მიენიჭება მუნიციპალიტეტებს, **სადაც ეთნიკური უმცირესობები და ნაკლებად წარმოდგენილი ჯგუფები მჭიდროდ არიან დასახლებულნი.**

# **როგორ მივიღოთ მონაწილეობა?**

## წარსადგენი დოკუმენტები

### ინტერესის გამოხატვის წერილი

კონკურსში მონაწილეობის მისაღებად მუნიციპალიტეტმა უნდა წარმოადგინოს **ინტერესის გამოხატვის წერილი** (მაქსიმუმ 3 გვერდი)და **შევსებული დანართი** (იხილეთ ქვემოთ **დანართი I**). წერილს **ხელს უნდა აწერდეს მუნიციპალიტეტის მერი** დაუნდა შეიცავდეს შემდეგ ინფორმაციას:

* მუნიციპალიტეტში გადაწყვეტილების მიღების პროცესში სამოქალაქო მონაწილეობის კუთხით **არსებული გამოწვევების აღწერა** (მაგალითად, მოსახლეობაში სამოქალაქო ჩართულობის მექანიზმების არსებობის ან გამოყენების შესახებ დაბალი ცნობიერება; სამოქალაქო საზოგადოების დაბალი ინტერესი და სხვა).
* გადაწყვეტილების მიღების პროცესში სამოქალაქო ჩართულობის კუთხით მუნიციპალიტეტში **არსებული სპეციფიკური საჭიროებები** (ტექნიკური მხარდაჭერა, სამართლებრივი, პოლიტიკის შემუშავების კუთხით მხარდაჭერა, შესაძლებლობების განვითარება და ა.შ.);
* **ადგილობრივი ხელისუფლების მოტივაცია** პროექტში მონაწილეობისა და თანამშრომლობისთვის, რაც ასევე გულისხმობს **მუნიციპალიტეტის მზაობას გააძლიეროს მონაწილეობითი პროცესები მათ თემებში სამოქალაქო ჩართულობის ხელშესაწყობად**. თუ არსებობს კონკრეტული მაგალითები აქტივობებისა, რაც მუნიციპალიტეტს განუხორციელებია ან/და გეგმავს რომ განახორციელოს გადაწყვეტილების მიღების პროცესში სამოქალაქო ჩართულობის გაძლიერების კუთხით, გთხოვთ, აღწეროთ.

### ინფორმაცია მუნიციპალიტეტის შესახებ (დანართი I)

# **დამატებითი ინფორმაცია**

ზოგადი ინფორმაცია პროექტის "მონაწილეობითი დემოკრატიისა და ადამიანის უფლებების გაძლიერება ადგილობრივ დონეზე საქართველოში" შესახებ შეგიძლიათ იხილოთ ევროპის საბჭოს [ვებ-გვერდზე](https://www.coe.int/ka/web/tbilisi/strengthening-participatory-democracy-and-human-rights-at-local-level-in-georgia).

კონკურსთან დაკავშირებით **შეკითხვების გამოგზავნა შესაძლებელია მიმდინარე წლის 20 ივლისის დღის ბოლომდე (თბილისის დროით 23:59 საათი)** შემდეგი ელექტრონული ფოსტის საშუალებით: [pelagia.makhauri@coe.int](mailto:pelagia.makhauri@coe.int)

**შერჩეულ მუნიციპალიტეტებსა და ევროპის საბჭოს შორის გაფორმდება ურთიერთთანამშრომლობის მემორანდუმი (ხელმოწერა დაგეგმილია მიმდინარე წლის სექტემბერში).**

# **განაცხადების წარმოდგენის ბოლო ვადა**

კონკურსში მონაწილეობით დაინტერესებული მუნიციპალიტეტების მიერ განაცხადის წარმოდგენის ბოლო ვადაა მიმდინარე წლის **22 ივლისი (თბილისის დროით 23:59 საათი)**. აღნიშნული თარიღის შემდეგ მიღებული განაცხადებები არ განიხილება.

ინტერესის გამოხატვის წერილი, განმცხადებელი მუნიციპალიტეტის შესახებ ინფორმაციასთან ერთად (იხ. დანართი), ელექტრონული ფორმით (Word და/ან PDF), ქართულად ან ინგლისურად უნდა გაიგზავნოს მისამართზე: [pelagia.makhauri@coe.int](mailto:pelagia.makhauri@coe.int)

წერილის სათაურის ველში მიუთითეთ: Participatory Democracy\_Georgia\_Expression of interest\_მუნიციპალიტეტის სახელი.

# **დანართი I – ინფორმაცია მუნიციპალიტეტის შესახებ**

*თან უნდა დაერთოს ინტერესის გამოხატვის წერილს*

|  |  |
| --- | --- |
| **ინფორმაცია მუნიციპალიტეტის შესახებ** | |
| ადგილობრივი თვითმმართველი ორგანოს დასახელება |  |
| მერის სახელი და გვარი |  |
| მუნიციპალიტეტის ფართობი (m2) |  |
| ტერიტორიის ტიპი (ქალაქი, სოფელი, მთიანი რეგიონი) |  |
| მუნიციპალიტეტის მერიაში დასაქმებულ პირთა რაოდენობა |  |
| მუნიციპალიტეტის მერიაში დასაქმებულ პირთა პროცენტული განაწილება გენდერული ნიშნით |  |
| საკრებულოს წევრთა სრული რაოდენობა |  |
| საკრებულოს წევრთა პროცენტული განაწილება გენდერული ნიშნით |  |
| მოსახლეობის პროცენტული განაწილება ასაკობრივი ნიშნით |  |
| მოსახლეობის პროცენტული განაწილება ეთნიკური ნიშნით |  |
| მოსახლეობის პროცენტული განაწილება რელიგიური ნიშნით |  |